#

# ERASMUS+ PÁLYÁZAT

# 2018-2019

#  **adminisztratív személyzet részére**

A Magyar Képzőművészeti Egyetem pályázatot hirdet a 2018/19-es tanévben külföldi személyzeti mobilitásra adminisztratív személyzeti mobilitásra az **Erasmus+ Program** keretén belül, az alábbi feltételek szerint:

* támogatás időtartama: 2 - 5 munkanap utazás nélkül
* az Erasmus+ **ösztöndíj összege** országonként változik, az Európai Bizottság által meghatározott rátákhoz igazodva kerül megállapításra a Tempus Közalapítvány honlapján található táblázat alapján

<http://tka.hu/palyazatok/4573/felsooktatasi-munkatarsak-kepzesi-celu-mobilitasa>

(Érdemes EUR alapú devizaszámlát nyitni, mivel ezt az összeget az Egyetem euróban utalja.)

*Az intézmények listája, amelyekkel a Magyar Képzőművészeti Egyetemnek intézményközi szerződése van, és ahova pályázni lehet:* [*http://www.mke.hu/kulugy/kulugy3.php*](http://www.mke.hu/kulugy/kulugy3.php)*.*

*Az intézményközi szerződések listája az új szerződéskötések miatt folyamatosan frissül!*

*Adminisztratív személyzetként az alábbi honlapon hivatalosan bejegyzett, Erasmus+ Staff Training kurzusokra is lehet pályázni:* [*http://staffmobility.eu/staff-week-search*](http://staffmobility.eu/staff-week-search)

Az ERASMUS+ személyzeti mobilitás célja: tapasztalatszerzés, jó gyakorlatok azonosítása és átvétele, jelenlegi munkakör betöltéséhez szükséges készségek továbbfejlesztése.

**A jelentkezés feltételei:**

* a jelentkező az MKE alkalmazottja
* **magyar/EU állampolgárság** vagy a tervezett tanulmányút idejére is érvényes tartózkodási engedély
* **nyelvi felkészültség** (nyelvtudás: angol/célország nyelve)

**A pályázathoz szükséges dokumentumok:**

* szakmai önéletrajz
* kitöltött és aláírt jelentkezési űrlap, a szervezeti egység vezetőjének engedélyével

és ajánlásával (opcionális)

* munkaterv (1-2 oldal angolul/ vagy a célország nyelvén) Az elbírálásnál előnyt jelent, ha a pályázó munkaterve a korábban az MKE-re látogató személyzettel való kapcsolattartásra irányul; a két egyetem közötti speciális részlegek közötti kapcsolattartásra irányul; ha új partnerkapcsolat kialakítása céljából, meghívásra válaszolva, illetve konkrét projekt megvalósítása miatt utazna.

# a célintézmény fogadókészségének igazolása (email verzióban, vagy szkennelt levél formájában), és az ottani kapcsolattartó megnevezése, elérhetősége (e-mail címe)

* nyelvtudás igazolása (igazolás/nyelvvizsga bizonyítvány fénymásolata)
* időpont javaslat a mobilitásra vonatkozóan (a mobilitás kezdete legkorábban 2018. június 1., befejező dátuma legkésőbb 2019. szeptember 30.)
* nyilatkozat a 2015 óta kapott Erasmus mobilitási ösztöndíjakról (célintézmény, időtartam)

**A pályázat leadási módja:**

**Elektronikusan a** **international@mke.hu** **e-mail címre – a tárgy mezőben mindenképpen szerepeltetni kell: erasmus\_személyzet\_2018\_2019\_”pályázó neve”**

ÉS

**kinyomtatva 1 példányban**

**A pályázat benyújtásának határideje:**

***2018. május. 31.***

***Figyelem! Határidőn túl érkezett, ill. hiányos pályázatokat nem tudunk elfogadni!***

A benyújtott pályázatokat a nemzetközi ügyekért felelős rektorhelyettes, az Erasmus+ koordinátor és a kancellár bírálja el, melynek határideje várhatóan: **2018. június 10.**

További információk:

Lafferton Luca és Mehrli Zsuzsanna, Nemzetközi Iroda

*fogadóóra: hétfő, szerda 10.00-11.00 és kedd, csütörtök 13.00-14.00*

tel: 06 1 478 0980/e-mail: international@mke.hu